cyanic-selkie/wikianc huggingface dataset:
ফিরিশতা (ঐতিহাসিক)
ফিরিশতা, ফেরেশতা বা ফেরেসতে, পুরো নাম মুহাম্মদ কাসিম হিন্দু শাহ , ছিলেন একজন ফারসী ইতিহাসবিদ, যিনি পরবর্তীতে ভারতে বসতি স্থাপন করেন এবং দাক্ষিণাত্য সুলতানদের দরবারী ইতিহাসবিদ হিসেবে কাজ করেন। তিনি ১৫৬০ খ্রিস্টাব্দে জন্মগ্রহণ করেন এবং ১৬২০ খ্রিস্টাব্দে মারা যান।
জীবন
তখন পর্যন্ত সামরিক অবস্থানে থাকার পর, ফিরিশতা বিজাপুরে খুব দ্রুত সফল হননি। আরও কঠিন বিষয় ছিল যে, ফিরিশতা শিয়া বংশোদ্ভুত ছিলেন। যেকারণে দাক্ষিণাত্য সুলতানদের আধিপত্যপূর্ণ সুন্নি দরবারে উচ্চ পদ লাভের খুব বেশি সুযোগ ছিল না। ১৫৯৩ খ্রিস্টাব্দে ইব্রাহিম শাহ দ্বিতীয় দাক্ষিণাত্য রাজবংশের ইতিহাসের উপর সমান জোর দিয়ে ভারতবর্ষের ইতিহাস লেখার জন্য শেষ পর্যন্ত ফিরিশতাকে অনুরোধ করেছিলেন। কারণ তখন পর্যন্ত কোন ইতিহাস কর্মই উপমহাদেশের সমস্ত অঞ্চলকে সমান দৃষ্টিভঙ্গিতে লেখা হয়নি।
কর্মের বিবরণ
তার কর্ম বেশিরভাগ তারিখ-ই ফিরিশতা এবং গুলশান-ই ইব্রাহিমি নামে পরিচিত। ভূমিকায় মুসলিম বিজয়ের সময়ের পূর্বের হিন্দুস্তানের ইতিহাসের একটি সারসংকলন দেওয়া হয়েছে এবং প্রাচ্যের মধ্য দিয়ে আরবদের বিজয়ের অগ্রগতির উল্লেখ রয়েছে। প্রথম দশটি বই প্রতিটি প্রদেশের রাজাদের ইতিহাস নিয়ে দখল করে আছে; একাদশ গ্রন্থে মালাবারের মুসলমানদের বিবরণ দেওয়া হয়েছে; ভারতের মুসলিম সাধকদের দ্বাদশ ইতিহাস; এবং উপসংহারে ভারতের ভূগোল এবং জলবায়ু নিয়ে আলোচনা করা হয়েছে । এতে কাশ্মীরে সিকান্দার বুতশিকানের শাসনামলে হিন্দুদের নিপীড়নের চিত্রবিশিষ্ট বর্ণনাও রয়েছে।
তারিখ-ই ফিরিশতা প্রাথমিকভাবে নিম্নলিখিত বইগুলি নিয়ে গঠিত:
দেওয়ান তৈমুর রাজা চৌধুরী
দেওয়ান তৈমুর রাজা চৌধুরী (১৯১৭ - ১৯৯৭) হলেন একজন বাংলাদেশী মরমী গীতকার, রাজনীতিবিদ ও প্রাক্তন সংসদ সদস্য। ১৯৭৯ সালে গঠিত জিয়াউর রহমান মন্ত্রিসভার যোগাযোগ প্রতিমন্ত্রী ছিলেন।
জন্ম ও শিক্ষা
তৈমুর রাজা চৌধুরী সিলেট জেলার বিশ্বনাথ থানার ঐতিহ্যবাহী রামপাশা গ্রামে ১৯১৭ সালের ৫ই নভেম্বর রোজ শুক্রবার জন্ম গ্রহণ করেন। তার পিতার নাম দেওয়ান একলিমুর রাজা চৌধুরী এবং মায়ের নাম মেহেরজান বানু । তার পিতামহ জগত বিখ্যাত মরমি কবি দেওয়ান হাছন রাজা চৌধুরী। তার প্রাথমিক শিক্ষা গ্রামের রাজাগঞ্জ প্রাথমিক বিদ্যালয়ে শুরু হয়। সেখানে কিছুদিন অধ্যয়নের পর তাকে ধর্মীয় শিক্ষা দেওয়ার জন্য সিলেট সরকারি আলীয়া মাদ্রাসায় ভর্তি হন। অত্র মাদ্রসায় তিনি বাংলা উর্দু আরবী ও ফার্সি ভাষায় জ্ঞান লাভ করেন। এরপর তিনি সিলেট রসময় উচ্চ বিদ্যালয় ও সিলেট সরকারী উচ্চ বিদ্যালয়ে লেখাপড়া করেন অতপর তিনি সিলেট ঐতিহ্যবাহী সরকারী মুরারিচাঁদ কলেজে লেখাড়া করেন। কলেজ জীবনের সহপাটীদের মধ্যে উল্লেখযোগ্য ছিলেন জেনারেল আতাউল গনি ওসমানী, ড. মোহাম্মদ আব্দুর রশীদ ও আমীনুর রশীদ চৌধুরী।
কর্মজীবন
দেওয়ান তৈমুর রাজা চৌধুরী কর্মজীবনে প্রথম দিকে তার পিতার আসামের আলিজান কোল মাইন, থিপুরার রূপামুখী, সোনামুখী এবং সিলেটের মৌলভী বাজার চা বাগানের পরিচালনার দায়িত্ব গ্রহণ করেন পরিচালক হিসাবে। তিনি ১৯৪৭ থেকে ১৯৫০ সাল পর্যন্ত তিন বছর অনারারী ম্যাজিস্ট্রেটের দায়িত্ব পালন করেন। ব্রিটিশ শাসনামলে তিনি তিন বছর ঋণ শালিসী বোডের সদস্য হিসাবে দায়িত্ব পালন করেন ।
রাজনীতি
দেওয়ান তৈমুর রাজা চৌধুরী ছাত্র জীবন থেকেই রাজনীতির সাথে জরিত ছিলেন। তিনি আসাম প্রাদেশিক মুসলিম ছাত্র ফেডারেশনের সম্পাদক ছিলেন। এরপর সিলেট পৌরসভার চেয়ারম্যান নির্বাচিত হন। ১৯৪৬ গনভোটে আসাম প্রাদেশিক পরিষদের সদস্য নির্বাচিত হন। সে সময় তিনি কিছুদিন আসাম প্রাদেশিক মুসলিম লীগের ভারপ্রাপ্ত সাধারণ সম্পাদকের দায়িত্ব পালন করেন। ১৯৪৭ সালের পর পাকিস্তান প্রাদেশিক পরিষদের সদস্য লাভ করেন এবং খাজা নাজিম উদ্দীনের মন্ত্রী সভার সংসদীয় সম্পাদক নিযুক্ত হন। তিনি এ দায়িত্ব একনাগারে ৬বছর পালন করেন। তিনি কিছুদিন সিলেট জেলার বেসরকারী জেল পরিদর্শক ছিলেন দেওয়ান তৈমুর রাজা চৌধুরী ১৯৬৫ সালে বিশ্বনাথ, জগন্নাতপুর, নবীগঞ্জ নির্বাচনী এলাকা হতে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭৯ সালের জাতীয় সংসদ নির্বাচনে বি এন পির ধানের শীষের প্রাথী হয়ে সিলেট-৭ আসনের (দক্ষিণ সুরমা-বিশ্বনাথ) নির্বাচনী এলাকার সংসদ সদস্য নির্বাচিত হলে তিনি জিয়াউর রহমানের মন্ত্রী সভার যোগাযোগ প্রতিমন্ত্রীর দায়িত্ব পালন করেন।
জামেয়া আহমদিয়া সুন্নিয়া কামিল মাদরাসা
জামেয়া আহমদিয়া সুন্নিয়া আলিয়া বাংলাদেশের চট্টগ্রাম জেলার একটি ইসলাম ধর্মীয় শিক্ষা প্রতিষ্ঠান ও আলিয়া মাদ্রাসা। ১৯৫৪ সালে চট্টগ্রামের ষোলশহরে সৈয়দ আহমদ শাহ সিরিকোটি এই মাদ্রাসাটি প্রতিষ্ঠা করেন। ২০০১ সালে জাতীয় পর্যায়ে সরকারি শিক্ষা জরিপে 'শ্রেষ্ঠ শিক্ষাপ্রতিষ্ঠান' সন্মাননা লাভ করে। বর্তমানে জামেয়া আহমদিয়া সুন্নিয়া আলিয়া'র অধ্যক্ষ হিসেবে দায়িত্বরত আছেন মাওলানা জসিম উদ্দিন আযহারী।
ইতিহাস
১৯৫৪ সালে চট্টগ্রাম জেলার পশ্চিম ষোলশহর ওয়ার্ডে সৈয়দ আহমদ শাহ মাদ্রাসাটি প্রতিষ্ঠা করেন। প্রতিষ্ঠাতা সৈয়দ আহমদ শাহ এর উত্তরসূরী সৈয়দ মুহাম্মদ তৈয়্যব শাহ এর দুই সন্তান সৈয়দ মুহাম্মদ তাহের শাহ ও সৈয়দ মুহাম্মদ সাবির শাহ মাদ্রাসাটির পৃষ্ঠপোষকতায় রয়েছেন।
অবকাঠামো
১৯৫৪ সালে জামেয়া আহমদিয়া সুন্নিয়া আলিয়া’র প্রতিষ্ঠাকালে সরকারি অনুদান ও বেসরকারি সাহায্য-সহযোগিতায় মাদ্রাসার পুরাতন একাডেমিক ভবনটি নির্মিত হয় ও শিক্ষাক্রম চালু হয়। পরবর্তীতে মুহাম্মদ তালেব আলী সওদাগর ও ওসমান আলী সওদাগরের যৌথ অর্থায়নে 'তৈয়্যবিয়া তালেবিয়া টেকনিক্যাল সেকশন'র জন্য পুরাতন ভবনের দক্ষিণাংশের ত্রিতল ভবনটি নির্মাণ করা হয়। ১৯৮৫ সালে সালেহ আহমদ সওদাগরের অর্থায়নে পুরাতন ভবনের উত্তরাংশের ত্রিতল ভবনটি নির্মাণ করা হয় এবং তারই অর্থায়নে ২০০৩ সালে পুনরায় মাদ্রাসার ময়দানের দক্ষিণাংশের ছয়তলা বিশিষ্ট নতুন একাডেমিক ভবনটি নির্মাণ করা হয়। এছাড়া ২০১০ সালে শেখ আহমদ সওদাগর নতুন একাডেমিক ভবনের পশ্চিমাংশে ছয়তলা বিশিষ্ট হেফজখানা ভবন ও ২০১১ সালে এসইএসডিপি'র অধীনে মডেল মাদ্রাসার আওতায় মাদ্রাসার উত্তরদিকে পুরাতন ভবন সংলগ্ন পাঁচতলা বিশিষ্ট নতুন একাডেমিক অনার্স ভবনটি নির্মাণ করা হয়। সর্বশেষ ২০১৩ সালে পিএইচপি গ্রুপের চেয়ারম্যান সুফী মুহাম্মদ মিজানুর রহমানের অর্থায়নে মাদ্রাসা ময়দানের উত্তরদিকে ৩৬ কক্ষ বিশিষ্ট আটতলার নতুন একাডেমিক ভবনটি নির্মিত হয়।
শিক্ষা কার্যক্রম
মাদ্রাসা শিক্ষাকে আধুনিকায়ন করার লক্ষ্যে বাংলাদেশ জমিয়তুল মোদারেসিন এর দাবির প্রেক্ষিতে সরকার ফাজিল স্তরে অনার্স কোর্স চালুর অনুমোদন দেয়ার পর ইসলামী বিশ্ববিদ্যালয় বাংলাদেশ বরাবর মাদ্রাসার তৎকালীন অধ্যক্ষ পাঁচটি বিষয়ে অনার্স কোর্স চালুর আবেদন করেন। ২০১০ সালের ২০ মার্চ ইসলামী বিশ্ববিদ্যালয়ের উপাচার্য ড. মুহাম্মদ আলাউদ্দিনের নেতৃত্বে একটি প্রতিনিধি দল মাদ্রাসা পরিদর্শন করেন এবং দুইটি বিষয়ে অনার্স কোর্স চালুর অনুমোদন দেন। মাদ্রাসার গভর্নিং বডির ব্যবস্থাপনা কার্যক্রম মোতাবেক শিক্ষা মন্ত্রণালয় জামেয়া আহমদিয়া সুন্নিয়া আলিয়াকে মডেল মাদ্রাসা হিসেবে স্বীকৃতি প্রদান করে। বর্তমানে এ মাদ্রাসায় ইবতেদায়ী প্রথম শ্রেণী থেকে ফাজিল সম্মানসহ কামিল কোর্সে বহু শিক্ষার্থী অধ্যয়নরত আছে। ২০১৪ সাল থেকে জামেয়া আহমদিয়া সুন্নিয়া আলিয়ায় দাখিল পর্যায়ে বিজ্ঞান বিভাগ চালু করা হয়েছে। এই মাদ্রাসায় আলিয়া বিভাগের পাশাপাশি হিফজ বিভাগ চালু রয়েছে।
কম্পিউটার ল্যাব
২০১৪ সাল দাখিলে বিজ্ঞান বিভাগ চালু হবার পরে এটি মডেল মাদ্রাসার আওতাধীন হওয়ায় শিক্ষা মন্ত্রণালয়ের মাধ্যমিক শাখা উন্নয়ন প্রকল্পে ২০টি কম্পিউটার প্রদান করে। পরে চট্টগ্রামের খান জাহান আলী কম্পিউটার্স লিমিটেড এর সহযোগিতায় মাদ্রাসার আইসিটি সেন্টার আরো সমৃদ্ধ হয়।
পাঠাগার
আনজুমান ট্রাস্ট কর্তৃপক্ষের সদিচ্ছায় ও অধ্যক্ষের প্রচেষ্টায় মাদ্রাসার প্রশাসনিক ভবনের ষষ্ঠ তলায় রয়েছে বিশাল পাঠাগার। এতে দেশ-বিদেশের বিখ্যাত গ্রন্থ, তাফসীর, ফিক্বহ ও ফতওয়ার দুর্লভ কিতাব, দুষ্প্রাপ্য রেফারেন্স বুক ও বিভিন্ন জার্নাল সংগৃহীত আছে।
অর্জন
আনজুমান-এ রহমানিয়া আহমদিয়া সুন্নিয়া ট্রাস্ট পরিচালিত জামেয়া আহমদিয়া সুন্নিয়া আলিয়া ইসলামী শিক্ষা বিস্তারে ভূমিকা রাখায় ২০০১ সালে জাতীয় পর্যায়ে সরকারি শিক্ষা জরিপে 'শ্রেষ্ঠ শিক্ষাপ্রতিষ্ঠান' সন্মাননা লাভ করেন। এছাড়াও ২০০১ ও ২০০৪ সালে তৎকালীন অধ্যক্ষ মুহাম্মদ জালালুদ্দীন আল-ক্বাদেরী 'শ্রেষ্ঠ অধ্যক্ষ' ও মুফতি সৈয়দ মুহাম্মদ অছিয়র রহমান 'শ্রেষ্ঠ শ্রেণী শিক্ষক' হিসেবে নির্বাচিত হন।
কৃতিত্ব ও ফলাফল
বাংলাদেশ মাদ্রাসা শিক্ষা বোর্ডের অধীনে ২০২১ সালের আলিম পরীক্ষায় জামেয়া আহমদিয়া সুন্নিয়া আলিয়া কামিল মাদ্রাসা ধারাবাহিকভাবে সাফল্য অর্জন করেছে। এ মাদ্রাসায় ৬৫৮ জন পরীক্ষার্থীর মধ্যে ১১২ জন এ+, ৪৪৬ জন এ গ্রেডসহ অনান্য শিক্ষার্থীরা কৃতিত্বের সাথে উত্তীর্ণ হয়েছে। পাশের হার ৯৯.৭০℅। আনজুমান-এ রহমানিয়া আহমদিয়া সুন্নিয়া ট্রাস্টের ব্যবস্থাপনায় সুপরিচালিত এ দ্বীনি শিক্ষাপ্রতিষ্ঠান ২০১৭ সালে বাংলাদেশ সরকার কর্তৃক বাছাইকৃত ৩০টি মডেল মাদ্রাসার মধ্যে প্রথম এবং শ্রেষ্ঠ প্রতিষ্ঠান হিসাবে সরকারিভাবে স্বীকৃতি ও স্বর্ণ পদক প্রাপ্ত হয়েছে। এছাড়া জামেয়া আহমদিয়া সুন্নিয়া আলিয়া থেকে ইবতেদায়ী, দাখিল, আলিম, ফাজিল ও কামিল শিক্ষার্থীরা বোর্ড পরীক্ষায় কৃতিত্বের সাথে উত্তীর্ণের জন্য সরকারি শিক্ষা বৃত্তিসহ বেসরকারি বিভিন্ন শিক্ষা-সংস্কৃতি ও আর্থিক প্রতিষ্ঠান ও ট্রাস্ট কর্তৃক প্রতিযোগিতায় মেধা ও সাধারণ বৃত্তি লাভ করে আসছে।
কালচিনি সমষ্টি উন্নয়ন ব্লক
কালচিনি সমষ্টি উন্নয়ন ব্লক হল ভারতের পশ্চিমবঙ্গ রাজ্যের আলিপুরদুয়ার জেলার আলিপুরদুয়ার মহকুমার একটি প্রশাসনিক বিভাগ (সমষ্টি উন্নয়ন ব্লক)।
ভূগোল
কালচিনির স্থানাংক 26.69278°N, 89.47167°W।
কালচিনি সমষ্টি উন্নয়ন ব্লকটি জেলার উত্তর-মধ্যাঞ্চলে অবস্থিত। তোর্ষা নদী/হলং নদী ব্লকটির পশ্চিম সীমান্ত বরাবর এবং কালজানি নদী এই ব্লকের মাঝখান দিয়ে প্রবাহিত। এই অঞ্চলের ভূমিরূপ পাহাড়ি, যা উত্তর-হিমালয় পর্বতশ্রেণির অন্তর্গত।
কালচিনি সমষ্টি উন্নয়ন ব্লকের উত্তর দিকে ভুটান রাষ্ট্রের চুখা জেলা, পূর্ব দিকে কুমারগ্রাম ও আলিপুরদুয়ার ২ সমষ্টি উন্নয়ন ব্লক, দক্ষিণ দিকে আলিপুরদুয়ার ২ সমষ্টি উন্নয়ন ব্লক এবং পশ্চিম দিকে মাদারিহাট-বীরপাড়া সমষ্টি উন্নয়ন ব্লক অবস্থিত।
কালচিনি সমষ্টি উন্নয়ন ব্লকের আয়তন ৭১১.৬১ বর্গ কিলোমিটার। এই ব্লকে একটি পঞ্চায়েত সমিতি, ১১টি গ্রাম পঞ্চায়েত, ১৯৩টি গ্রাম সংসদ, ৪৩টি মৌজা, ৪১টি জনবসতিপূর্ণ গ্রাম ও ৪টি জনগণনা নগর রয়েছে। ব্লকটি কালচিনি ও জয়গাঁও থানার এক্তিয়ারভুক্ত এলাকার অধীনস্থ। ব্লকের সদর কালচিনি অবস্থিত।
কালচিনি সমষ্টি উন্নয়ন ব্লক/পঞ্চায়েত সমিতির অন্তর্গত গ্রাম পঞ্চায়েতগুলি হল: চুয়াপাড়া, দলসিংপাড়া, গারোপাড়া, জয়গাঁও ১, জয়গাঁও ২, কালচিনি, লাটাবাড়ি, মালাঙ্গি, মেন্দাবাড়ি, রাজাভাতখাওয়া ও সাতালি।
জনসংখ্যা
২০০১ সালের জনগণনার প্রতিবেদন অনুযায়ী, কালচিনি সমষ্টি উন্নয়ন ব্লকের মোট জনসংখ্যা ছিল ২৫২,৩২২; যার মধ্যে ১২৮,৬২২ জন ছিল পুরুষ এবং ১২৩,৭০০ জন ছিল মহিলা। ১৯৯১-২০০১ দশকে কালচিনি সমষ্টি উন্নয়ন ব্লকে জনসংখ্যা বৃদ্ধির নথিবদ্ধ হার ছিল ২৪.২৬ শতাংশ।
কালচিনি সমষ্টি উন্নয়ন ব্লকের জনগণনা নগরগুলি হল (বন্ধনীতে ২০১১ সালের জনগণনার হিসেব): জয়গাঁও (৪২,২৫৪), মেচিয়াবস্তি (৯,৫৯২), উত্তর সাতালি (১৮,৪৫৪), উত্তর লাটাবাড়ি (১৬,৩৫৪)।
কালচিনি সমষ্টি উন্নয়ন ব্লকের বড়ো গ্রামগুলি (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): সৌদামিনী চা বাগান (৪,২২৫), মধু চা বাগান (৪,৫৪০), সাতালি চা বাগান (১২,১৭৮), মালাঙ্গি চা বাগান (৯,৫১৬), বিচ চা বাগান (৬,৮৯৮), ভর্নোবাড়ি চা বাগান (৭,০৫৭), দলসিংপাড়া চা বাগান (১৭,১৬৭), তোর্ষা চা বাগান (৭,২৫৮), গোপীমোহন চা বাগান (৮,২৯০), নিমতিঝোরা চা বাগান (৪,১২০), রাঙামাটি চা বাগান (৯,৯৮৭), চুয়াপাড়া চা বাগান (৭,২২৯), মেচপাড়া চা বাগান (৬,১১২), ভাটপাড়া চা বাগান (৯,৯৮৫), কালচিনি চা বাগান (২২,০৭২), গাঙ্গুটিয়া চা বাগান (৫,৩৬০), ডিমা চা বাগান (৫,৮৩০), ভাতখাওয়া চা বাগান (৬,৬৮০), আতিয়াবাড়ি চা বাগান (৭,৫০৪), রাজাভাত চা বাগান (৪,২৭৫) ও বক্সা বন (রাজাভাতখাওয়া) (৯,২৪২)।
এই ব্লকের অন্যান্য গ্রামগুলি হল (বন্ধনীতে ২০১১ সালের জনগণনার হিসেব): উত্তর মেন্দাবাড়ি (৩,৪৮১), বক্সা পার্বত্য বন (২,৮৮৯) ও বক্সা বন (পানবাড়ি খণ্ড) (৮৬১)।
সাক্ষরতা
২০১১ সালের জনগণনার প্রতিবেদন অনুযায়ী, কালচিনি সমষ্টি উন্নয়ন ব্লকের মোট সাক্ষর জনসংখ্যা ১৮১,৯৪৬ (অন্যূন ছয় বছর বয়সী জনসংখ্যার ৬৮.৯৬ শতাংশ); এর মধ্যে পুরুষ সাক্ষরের সংখ্যা ১০৬,২৩৭ (অন্যূন ছয় বছর বয়সী পুরুষ জনসংখ্যার ৭৭.৪৫ শতাংশ) এবং সাক্ষর মহিলার সংখ্যা ৭৫,৭০৯ (অন্যূন ছয় বছর বয়সী মহিলা জনসংখ্যার ৫৯.৭৭ শতাংশ)। সাক্ষরতার ক্ষেত্রে লিঙ্গবৈষম্যের হার ছিল ১৭.৬৭ শতাংশ।
ভাষা ও ধর্ম
ডিস্ট্রিক্ট সেন্সাস হ্যান্ডবুক, জলপাইগুড়ি, ২০১১ সেন্সাস-এ প্রদত্ত তথ্য অনুযায়ী, ২০০১ সালে অবিভক্ত জলপাইগুড়ি জেলার (২০১৪ সালে যে জেলা ভেঙে আলিপুরদুয়ার জেলা গঠিত হয়) মোট জনসংখ্যার ৫৫.৮ শতাংশের মাতৃভাষা ছিল বাংলা; এরপর ছিল সাদান/সাদরি (১৪.৩ শতাংশ), নেপালি/গোর্খালি (৬.৯ শতাংশ), হিন্দি (৪.৬ শতাংশ), কুরুখ/ওঁরাও (২.৬ শতাংশ), সাঁওতালি (১.০ শতাংশ), বোড়ো (০.৮ শতাংশ), মুন্ডারি (০.৭ শতাংশ), ভোজপুরি (০.৭ শতাংশ), রাজবংশী (০.৫ শতাংশ), তেলুগু (০.৪ শতাংশ), উর্দু (০.৩ শতাংশ), রাভা (০.৩ শতাংশ), ওডিয়া (০.৩ শতাংশ), খাড়িয়া (০.১ শতাংশ) ও অন্যান্য ভাষাভাষী মানুষ (১০.৮ শতাংশ)। এই জেলায় বাংলা-ভাষী মানুষের জনসংখ্যার হার ১৯৬১ সালে ৫৪.৫ শতাংশ থেকে বেড়ে ১৯৮১ সালে ৬৮.৫ শতাংশ হয়েছিল। ২০০১ সালে তা আবার কমে ৫৫.৮ শতাংশ হয়। অন্যদিকে সাদান/সাদরি-ভাষী জনসংখ্যার হার ১৯৬১ সালে ৫.৬ শতাংশ থেকে বেড়ে ২০০১ সালে হয় ১৪.৩ শতাংশ। তবে নেপালি/গোর্খালি, হিন্দি, কুরুখ/ওঁরাও, সাঁওতালি, মুন্ডা ও রাজবংশী-ভাষী জনসংখ্যার হার হ্রাস পায়।
পশ্চিমবঙ্গ সরকারি ভাষা আইন, ১৯৬১ এবং পশ্চিমবঙ্গ সরকারি ভাষা (সংশোধনী) আইন, ২০১২ অনুয়ায়ী, সারা পশ্চিমবঙ্গেই সরকারি কাজে বাংলা ভাষা ব্যবহৃত হয়। বাংলার সঙ্গে সঙ্গে দার্জিলিং জেলার পার্বত্য মহকুমাগুলিতে এবং কালিম্পং জেলায় নেপালিও সরকারি কাজে ব্যবহৃত হয়। এছাড়া যে সকল জেলা/মহকুমা/সমষ্টি উন্নয়ন ব্লক/পৌরসভায় উর্দুভাষীর সংখ্যা ১০ শতাংশের বেশি সেখানে উর্দুও সরকারি কাজে ব্যবহার করা হয়। এই আইনগুলি কার্যকর হওয়ার আগে ইংরেজি ভাষা সরকারি কাজে ব্যবহৃত হত; আইনগুলি পাসের পরও তার ব্যবহার অব্যাহত থাকে।
২০১২ সালে পশ্চিমবঙ্গ সরকারি ভাষা (দ্বিতীয় সংশোধনী) বিল অনুযায়ী, কোনও নির্দিষ্ট ব্লক বা মহকুমা বা জেলায় জনসংখ্যা ১০ শতাংশের বেশি অংশের ভাষা হিন্দি, সাঁওতালি, ওডিয়া বা পাঞ্জাবি হলে সংশ্লিষ্ট ভাষাটি সেই অঞ্চলে অতিরিক্ত সরকারি ভাষার মর্যাদা পাবে। এরপর ২০১৮ সালের পশ্চিমবঙ্গ সরকারি ভাষা (দ্বিতীয় সংশোধনী) বিলে রাজ্যের সংখ্যালঘু ভাষার তালিকায় কামতাপুরী, রাজবংশী ও কুর্মালিকেও অন্তর্ভুক্ত করা হয়েছে।
২০১১ সালের জনগণনার প্রতিবেদন অনুযায়ী, কালচিনি সমষ্টি উন্নয়ন ব্লকের হিন্দুদের মোট সংখ্যা ১৪৬,৯২৪; যা মোট জনসংখ্যার ৬৭.০৮ শতাংশ। খ্রিস্টানের সংখ্যা ৪২,৭৮০ (১৪.৩৩ শতাংশ), মুসলমানের সংখ্যা ২৫,৫৯১ (৮.৫৭ শতাংশ), বৌদ্ধের সংখ্যা ২১,৭৩১ (৭.২৭ শতাংশ) এবং অন্যান্য ধর্মাবলম্বীদের সংখ্যা ৫০,৯২২ (১৭.০৬ শতাংশ)। অন্যান্য ধর্মাবলম্বীদের মধ্যে আছে আদিবাসী, মারাং বোরো, সাঁওতাল, সারনাথ, সারি ধর্ম, সর্না, আলছি, বিদিন, সন্ত, সায়েভধর্ম, সেরান, সরন, সারিন, খেরিয়া, ও অন্যান্য ধর্মীয় সম্প্রদায়।
দারিদ্র্য
১৯৯৯-২০০০ শালে এনএসএস ৫৫তম রাউন্ডের কেন্দ্রীয় নমুনা তথ্য ব্যবহার করে গ্রামীণ ও শহর এলাকায় মাথাপিছু ভোগের একটি পর্যালোচনায় জানা যায়, অবিভক্ত জলপাইগুড়ি জেলায় দারিদ্র্যের হার তুলনামূলকভাবে বেশি। গ্রামীণ এলাকায় ৩৫.৭৩ শতাংশ এবং শহরাঞ্চলে ৬১.৫৩ শতাংশ। এটি দেশের অল্প কয়েকটি জেলার অন্যতম যেখানে শহরাঞ্চলীয় দারিদ্র্যের হার গ্রামীণ দারিদ্র্যের হারের থেকে বেশি।
বিশ্ব ব্যাংকের প্রতিবেদন অনুযায়ী, ২০১২ সালের হিসেব অনুযায়ী জলপাইগুড়ি, বাঁকুড়া ও পশ্চিম মেদিনীপুর জেলার ২৬-৩১ শতাংশ মানুষ দারিদ্র্যসীমার নিচে বাস করেন, যা পশ্চিমবঙ্গের সামগ্রিক হারের তুলনায় কিছুটা বেশি। রাজ্যের মোট ২০ শতাংশ মানুষ এই সীমার নিচে বাস করেন।
জীবিকা
২০১১ সালের হিসেব অনুযায়ী, কালচিনি সমষ্টি উন্নয়ন ব্লকের সকল শ্রমিকদের মধ্যে ৭,৪৫৯ জন কৃষক (৬.২০ শতাংশ), ৮,৪৮৭ জন খেতমজুর (৭.০৬ শতাংশ), ২,২৫৬ জন কুটিরশিল্পের সঙ্গে যুক্ত (১.৮৮ শতাংশ) এবং ১০২,০৩৬ জন অন্যান্য ক্ষেত্রের শ্রমিক (৮৪.৮৬ শতাংশ)। ব্লকে মোট শ্রমিকের সংখ্যা ১২০,২৩৮ (মোট জনসংখ্যার ৪০.২৯ শতাংশ) এবং অ-শ্রমিকের সংখ্যা ১৭৮,২২০ (মোট জনসংখ্যার ৫৯.৭১ শতাংশ)।
টীকা: জনগণনার নথিতে সেই ব্যক্তিকেই কৃষক বিবেচনা করা হয়েছে, যিনি স্বীয়/সরকারি/প্রাতিষ্ঠানিক মালিকানাধীন জমিতে কৃষিকাজ/তত্ত্বাবধানের কাজে নিযুক্ত। যে ব্যক্তি অন্যের জমিতে অর্থ বা সম্পদ বা অংশীদারিত্বের বিনিময়ে শ্রমদান করেন, তাঁকে খেতমজুর ধরা হয়। কুটিরশিল্প সেই শিল্পকেই বলা হয়, যাতে পরিবারে বা গ্রামের মধ্যে এক বা একাধিক সদস্য যুক্ত এবং যে শিল্প ১৯৪৮ সালের কারখানা আইন মোতাবেক কারখানা হিসেবে নথিভুক্ত হওয়ার যোগ্যতাসম্পন্ন নয়। অন্যান্য শ্রমিকেরা হলেন কৃষক, খেতমজুর বা কুটিরশিল্পের সঙ্গে যুক্ত শ্রমিক ভিন্ন অন্য উপায়ে যাঁরা অর্থনৈতিক কার্যকলাপের সঙ্গে জড়িত। এঁদের মধ্যে আছেন কারখানা, খনি, বন, পরিবহণ ও অফিসের কর্মচারী, যাঁরা ব্যবসা ও বাণিজ্যের সঙ্গে যুক্ত, শিক্ষক, বিনোদনশিল্পী প্রমুখ।
পরিকাঠামো
২০১১ সালে প্রকাশিত ডিস্ট্রিক্ট সেন্সাস হ্যান্ডবুক, জলপাইগুড়ি-তে প্রদত্ত তথ্য অনুযায়ী, কালচিনি সমষ্টি উন্নয়ন ব্লকে ৪১টি জনবসতিপূর্ণ গ্রাম রয়েছে। ১০০ শতাংশ গ্রামে বিদ্যুৎ সংযোগ ও পানীয় জলের সরবরাহ রয়েছে। ১৯টি গ্রামে (৪৩.৯০ শতাংশ) ডাকঘর রয়েছে। ৪০টি গ্রামে (৯৭.৫৬ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) রয়েছে। ২৪টি গ্রামে (৫৮.৫৪ শতাংশ) পাকা রাস্তা এবং ২৬টি গ্রামে (৬৩.৪১ শতাংশ) পরিবহন সংযোগ (বাস, রেল ও নাব্য জলপথ) রয়েছে। ৪টি গ্রামে (৯.৭৬ শতাংশ) ব্যাংক পরিষেবা সুলভ।
কৃষি
অবিভক্ত জলপাইগুড়ি জেলার (অধুনা জলপাইগুড়ি ও আলিপুরদুয়ার জেলা) অর্থনীতি মূলত কৃষি ও বাগিচা-নির্ভর। এখানকার অধিকাংশ মানুষই কৃষিজীবী। জলপাইগুড়ি ও আলিপুরদুয়ার জেলা চা ও কাঠের জন্য সুপরিচিত। অন্যান্য গুরুত্বপূর্ণ ফসল হল ধান, পাট, তামাক, সরষে, আখ ও গম। এখানকার বার্ষিক গড় বৃষ্টিপাতের পরিমাণ ৩,৪৪০ মিলিমিটার, যা কলকাতা ও পার্শ্ববর্তী এলাকার প্রায় দ্বিগুণ। এলাকাটি বন্যাপ্রবণ এবং নদীগুলি প্রায়ই গতি পরিবর্তন করে শস্য ও শস্যক্ষেতের ব্যাপক ক্ষতিসাধন করে।
২০১৩-১৪ সালের হিসেব অনুযায়ী, কালচিনি সমষ্টি উন্নয়ন ব্লকে ৭টি সারের ডিপো, ৭টি বীজের দোকান ও ৭৬টি রেশন দোকান রয়েছে।
২০১৩-১৪ সালের হিসেব অনুযায়ী, কালচিনি সমষ্টি উন্নয়ন ব্লকে ৩৪,৫৫১ হেক্টর জমি থেকে মোট ৮০,৪৬৪ টন আমন ধান (প্রধান শীতকালীন ফসল); ১৭৫ হেক্টর জমি থেকে ৩২৮ টন বোরো ধান; ৩৭৭ হেক্টর জমি থেকে ৭২৪ টন আউস ধান (গ্রীষ্মকালীন ফসল); ১০৬ হেক্টর জমি থেকে ২৫৬ টন গম; ১৯৯ হেক্টর জমি থেকে ৩,০৩৩ টন পাট; ৪৭১ হেক্টর জমি থেকে ৪,৬৬৫ টন ভুট্টা; এবং ১৮৫ হেক্টর জমি থেকে ৩,৭৫৭ টন আলু উৎপাদিত হয়। এছাড়াও এই ব্লকে মাসকলাই ও তৈলবীজও উৎপাদিত হয়।
২০১৩-১৪ সালের হিসেব অনুযায়ী, কালচিনি সমষ্টি উন্নয়ন ব্লকের মোট সেচিত জমির পরিমাণ ২,১২৩ হেক্টর, যার মধ্যে ১,২৪২ হেক্টর জমির খালের জলে সেচিত, ৫০ হেক্টর জমি জলাধারের জলে সেচিত, ৪৫০ হেক্টর জমি নদী থেকে তোলা জলে সেচিত, ৩৬০ হেক্টর জমি অগভীর নলকূপের জলে সেচিত এবং ২১ হেক্টর জমি খোলা কূপের জলে সেচিত হয়।
ডুয়ার্স-তরাই চা বাগান
ডুয়ার্স ও তরাই অঞ্চলের চা বাগানগুলিতে ২২৬ মিলিয়ন কিলোগ্রাম চা উৎপাদিত হয়, যা ভারতের সমগ্র চা উৎপাদনের এক-চতুর্থাংশেরও বেশি। ডুয়ার্স-তরাই চায়ের বৈশিষ্ট্য হল, এটি একটি উজ্জ্বল, মসৃণ ও সুঠাম পানীয়, যা আসাম চায়ের তুলনায় অতি অল্পই হালকা। ডুয়ার্স অঞ্চলে চা চাষ প্রাথমিকভাবে শুরু করেছিল এবং তার উন্নতিসাধন ঘটিয়েছিল ব্রিটিশরা, কিন্তু এতে ভারতীয় শিল্পপতিদেরও গুরুত্বপূর্ণ অবদান রয়েছে।
ব্যাংক পরিষেবা
২০১৩-১৪ সালের হিসেব অনুযায়ী, কালচিনি সমষ্টি উন্নয়ন ব্লকে ৭টি বাণিজ্যিক ব্যাংকের এবং ৪টি গ্রামীণ ব্যাংকের কার্যালয় রয়েছে।
অনুন্নত অঞ্চল অনুদান তহবিল
পুরুলিয়া জেলা অনুন্নত অঞ্চল হিসেবে তালিকাভুক্ত হওয়ায় এই জাতীয় অঞ্চলের উন্নয়নের জন্য ভারত সরকার কর্তৃক গঠিত অনুন্নত অঞ্চল অনুদান তহবিল থেকে আর্থিক সাহায্য লাভ করে। ২০১২ সালের হিসেব অনুযায়ী, সারা দেশের ২৭২টি জেলা এই তালিকার অন্তর্ভুক্ত; যার মধ্যে পশ্চিমবঙ্গের ১১টি জেলা রয়েছে।
পরিবহণ ব্যবস্থা
কালচিনি রেল স্টেশন অঞ্চলে ৯টি প্রান্তিক বাসরুট অবস্থিত। ৩১৭ নং জাতীয় সড়ক এই ব্লকের উপর দিয়ে গিয়েছে। কালচিনি নিউ জলপাইগুড়ি-আলিপুরদুয়ার-শামুকতলা রোড লাইনে অবস্থিত।
শিক্ষাব্যবস্থা
২০১৩-১৪ সালের হিসেব অনুযায়ী, কালচিনি সমষ্টি উন্নয়ন ব্লকের ১১১টি প্রাথমিক বিদ্যালয়ে ১৪,৩১৬ জন শিক্ষার্থী, ১১টি মধ্য বিদ্যালয়ে ২,৯৭৬ জন শিক্ষার্থী, ৯টি উচ্চ বিদ্যালয়ে ৮,৫১৯ জন শিক্ষার্থী এবং ১৩টি উচ্চ মাধ্যমিক বিদ্যালয়ে ১৯,৮৩০ জন শিক্ষার্থী পড়াশোনা করে। এই ব্লকের ২টি প্রকৌশল/পেশাগত শিক্ষাপ্রতিষ্ঠানে ২০৬ জন শিক্ষার্থী এবং বিশেষ ও অচিরাচরিত ধারার ৮৬৮টি শিক্ষাপ্রতিষ্ঠানে ৩৫,৭৮৮ জন শিক্ষার্থী পড়াশোনা করে। ব্লকের একটি সাধারণ ডিগ্রি কলেজে ২,৮১৭ জন শিক্ষার্থী পড়াশোনা করে।
২০১১ সালের জনগণনার তথ্য অনুযায়ী, কালচিনি সমষ্টি উন্নয়ন ব্লকের ৪১টি জনবসতিপূর্ণ গ্রামের মধ্যে একটি গ্রামে একটিও বিদ্যালয় নেই, ৩৫টি গ্রামে দুই বা ততোধিক প্রাথমিক বিদ্যালয় আছে, ২৫টি গ্রামে অন্তত একটি প্রাথমিক ও একটি মধ্য বিদ্যালয় আছে এবং ১২টি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
২০০০ সালে জয়গাঁও ডাকঘর এলাকার মঙ্গলবাড়িতে ননী ভট্টাচার্য স্মারক মহাবিদ্যালয় প্রতিষ্ঠিত হয়। উত্তরবঙ্গ বিশ্ববিদ্যালয় অনুমোদিত এই কলেজে কলা বিভাগে পঠনপাঠন চলে।
স্বাস্থ্য পরিষেবা
২০১৪ সালের হিসেব অনুযায়ী, কালচিনি সমষ্টি উন্নয়ন ব্লকে একটি গ্রামীণ হাসপাতাল, ২টি প্রাথমিক স্বাস্থ্যকেন্দ্র, একটি কেন্দ্রীয় সরকারি প্রতিষ্ঠান এবং ২টি এনজিও-পরিচালিত/বেসরকারি নার্সিং হোম আছে। এগুলিতে মোট ১৯৪টি শয্যা ও ১৫ জন চিকিৎসক সুলভ (বেসরকারি সহ)। এছাড়া এই ব্লকে ৪৮টি পরিবার কল্যাণ উপকেন্দ্রও আছে। ব্লকের স্বাস্থ্যকেন্দ্র ও উপকেন্দ্রগুলিতে ৭,২৯৪ জন রোগী অন্তর্বিভাগে ও ১০৪,৪৯২ জন রোগী বহির্বিভাগে চিকিৎসার সুযোগ পান।
কালচিনিতে অবস্থিত ৩০টি শয্যাবিশিষ্ট উত্তর লাটাবাড়ি গ্রামীণ হাসপাতাল আলিপুরদুয়ার ২ সমষ্টি উন্নয়ন ব্লকের প্রধান সরকারি চিকিৎসাকেন্দ্র। এছাড়া সাতালিতে (ডাকঘর সাতালি মণ্ডলপাড়া) ১০টি শয্যাবিশিষ্ট এবং জয়গাঁওতে প্রাথমিক স্বাস্থ্যকেন্দ্রও আছে।
বড়ো-কাছাড়ি জনগোষ্ঠী
বড়ো-কাছাড়ি হচ্ছে আসাম-এর তিব্বত-বার্মী ভাষা বলা কয়েকটি জনগোষ্ঠীকে সামগ্রিকভাবে বোঝাতে ব্যবহার করা নাম। বড়ো-কাছাড়ি হ'ল আসাম এবং উত্তর পূর্ব ভারতের একটি বৃহৎ সম্প্রদায়।
উৎপত্তি
বড়ো নামটি আসাম-এর মেছ তথা কাছাড়ি ভাষিক গোষ্ঠীটিকে সামগ্রিকভাবে বোঝাতে প্রথমে ব্যবহার করেছিলেন B H Hodgson-এ। আসামের পশ্চিমে বাস করা মেচ জনগোষ্ঠীর লোকদের বড়ো নামে পরিচিত ছিল। কালক্রমে আসাম পর্যন্ত এসে থিতিয়ে যাওয়া এই মেচ দের তিনি বড়ো (Bodo) নামে অভিহিত করেন। বিভিন্ন ভাষাতত্ত্ববিদদের দ্বারা পরামর্শ দেওয়া হয়েছে যে প্রোটো-বড়ো-গারো ভাষা ব্রহ্মপুত্র উপত্যকার একদা 'লিঙ্গুয়া-ফ্রেঙ্কা' ছিল। আসামের পূর্ব অঞ্চলের হিন্দু অধিবাসীরা এই বড়ো তথা মেচ দের কাছাড়ি নাম দেয়। কালক্রমে এই নাম অন্যান্য স্থানে থাকা একই মূলের বড়ো তথা কাছাড়িদেরকে জুড়ে নেওয়ায় বড়ো-কাছাড়ি নামটি জনপ্রিয় হয়ে উঠে। মেচ তথা বোরোদের ভাষার সাথে রাভা, লালুং, ডিমাচা, গারো, মোড়ান, মোটোক, তিপুরা এবং চুতীয়া এই তিব্বত-বার্মী ভাষায় ভিত্তি করে গড়ে ওঠা গোষ্ঠীটিকে হজসন ১৮৪৭ সালে বড়ো নামে নামাংকিত করেন।
শ্রেণীকরণ
১৮৮১ সালের জনগণনা অনুসারে, বড়ো-মেচ, দেউরী, ডিমাচা, ঢিমাল, গারো, হাজং, কোচ, লালুং (তিওয়া), মেচ, মরান, মটক, ফুলগরিয়া, চুতীয়া, রাভা, সোনোয়াল, শরণীয়া, সোলেমিয়া ঠেঙ্গাল এবং তিপ্রাসা- এই সকল জনগোষ্ঠীকে কাছাড়ি বলে শ্রেণীভুক্ত করা হয়।
ময়না বিধানসভা কেন্দ্র
ময়না (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র। প্রাক্তন জাতীয় ক্রিকেটার অশোক দিণ্ডা ময়নার বর্তমান বিধায়ক
এলাকা
ময়না বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
১৯৭৭-২০০৬
২০০৬ সালে রাজ্য বিধানসভা নির্বাচনে, সিপিআই (এম) এর শেখ মুজিবুর রহমান ২০৬ নং ময়না কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের প্রফুল্ল কুমার বারাইকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর দীপক বেরা ২০০১ সালে তৃণমূল কংগ্রেসের ভূষণ চন্দ্র দোলাইকে এবং ১৯৯৬ সালে কংগ্রেসের মানিক ভৌমিককে পরাজিত করেন। কংগ্রেসের মানিক ভৌমিক ১৯৯১ সালে সিপিআই (এম) এর দীপক বেরাকে পরাজিত করেন। সিপিআই (এম) এর পুলিন বেরা ১৯৮৭ সালে কংগ্রেসের রেখারানী দেবকে পরাজিত করেন। সিপিআই (এম) এর পুলক বেরা ১৯৮২ এবং ১৯৭৭ সালে কংগ্রেসের ভূষণ চন্দ্র দোলাইকে পরাজিত করেন।
১৯৫১-১৯৭২
সিপিআইয়ের কানাই লাল ভৌমিক ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ এবং ১৯৫৭ সালে কংগ্রেসের অনঙ্গ মোহন দাস জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআইয়ের কানাই লাল ভৌমিক ময়না আসন থেকে জয়ী হন।
মাসবাতা ক্লাস
মাসবাতা ক্লাস (বিকল্পভাবে উচ্চারণ করা হয়ে থাকে মাজাবাথা ক্লাস, জন্ম: ৩ ফেব্রুয়ারি ১৯৯১) একজন দক্ষিণ আফ্রিকার নারী ক্রিকেটার, যিনি ২০১০ সালে দক্ষিণ আফ্রিকার জাতীয় মহিলা ক্রিকেট দলের হয়ে ৫টি একদিনের আন্তর্জাতিক এবং ১২টি টি-২০ আন্তর্জাতিক ম্যাচ খেলেছেন।
২০১৮ সালের মার্চে, তিনি ২০১৮-১৯ মৌসুমের জন্য দক্ষিণ আফ্রিকার জাতীয় দলের সাথে চুক্তিবন্ধ ১৪ জন খেলোয়াড়ের মধ্যে অন্যতম একজন ছিলেন। ২০১৮ সালের অক্টোবরে, ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগীতার জন্য দক্ষিণ আফ্রিকা দলের জন্য নির্বাচিত হন।
ইউটিসি−০৯:৩০
thumb|500px|ইউটিসি−০৯.৩০: নীল (ডিসেম্বর), কমলা (জুন), হলুদ (সারা বছর ধরে), হালকা নীল - সমুদ্র অঞ্চলসমূহ
ইউটিসি−০৯:৩০ হল একটি অফসেট সময়, যা ইউটিসি সময় থেকে ৯ ঘণ্টা ৩০ মিনিট পিছিয়ে। এই সময় ব্যবহার করা হয়: ফরাসি পলিনেশিয়া
২০১৮-১৯ মৌসুমে আন্তর্জাতিক ক্রিকেট
২০১৮-১৯ মৌসুমে আন্তর্জাতিক ক্রিকেট এর মৌসুমটি শুরু হয় ২০১৮ এর সেপ্টেম্বরে এবং শেষ হয় ২০১৯ এর এপ্রিলে। উক্ত সময়ের মধ্যে মোট ৩৫টি টেস্ট খেলা, ৯৫টি একদিনের আন্তর্জাতিক (ওডিআই) এবং ৫৬টি টুয়েন্টি২০ আন্তর্জাতিক (টি২০আই) খেলা অনুষ্ঠিত হওয়ার ফিকশ্চার ঘোষণা করা হয়েছে। মৌসুমের শুরুতে ভারত টেস্ট ক্রিকেট র‍্যাংকিংএ, ইংল্যান্ড ওডিআই র‍্যাংকিংএ এবং পাকিস্তান টি২০আই র‍্যাংকিংএ শীর্ষ স্থানটি দখল করে রাখে। অক্টোবর ২০১৮তে আন্তর্জাতিক ক্রিকেট কাউন্সিল (আইসিসি) প্রথমবারের মতো মহিলাদের ওডিআই ও টি২০আই এর জন্য আলাদা র‍্যাংকিং ছক নিয়ে আসে। অস্ট্রেলিয়া জাতীয় মহিলা ক্রিকেট দল দুটি ছকেরই শীর্ষে অবস্থান করছিল।
পুরুষদের আন্তর্জাতিক ক্রিকেট শুরু হয় ২০১৮ এশিয়া কাপ বাছাইপর্ব-এর মধ্য দিয়ে, যেখানে দেখা যায় হংকং- ২০১৮ এশিয়া কাপ-এ কোয়ালিফাই করে। এশিয়া কাপ শুরু হয় ৯ দিন দেরীতে এবং ফাইনালে বাংলাদেশকে পরাজিত করে ভারত শিরোপা জিতে নেয়। অন্য উল্লেখযোগ্য অংশের মধ্যে ছিল ৪৯ বছর পর প্রথমবারের মতো বিদেশের মাটিতে টেস্ট সিরিজে নিউজিল্যান্ড পাকিস্তানকে পরাজিত করে ইতিহাসে প্রথমবারের মতোঅস্ট্রেলিয়ার মাটিতে ভারতের টেস্ট সিরিজ জয় এবং শ্রীলঙ্কা প্রথম কোন এশিয়ান ক্রিকেট দল যারা দক্ষিণ আফ্রিকাতে টেস্ট সিরিজ জয় করে. সর্বশেষ বাংলাদেশের নিউজিল্যান্ড সফর টেস্ট খেলাগুলো পরিত্যাক্ত হয় স্থানীয় ক্রাইস্টচার্চ মসজিদের সন্ত্রাসী হামলার কারণে।. ২০১৯ এর মার্চে, আফগানিস্তান তাদের প্রথম টেস্ট খেলায় জয় লাভ করে আয়ারল্যান্ডকে ৭ উইকেটে পরাজিতে করে।.
২০ অক্টোবর, আইসিসি ২০২৩ ক্রিকেট বিশ্বকাপ বাছাইপর্বের পদ্ধতির পর্যালোচিত সংস্করণ ঘোষণা করে।. উপসংহারটি এরকম দাড়ায় যে তৃতীয় বিভাগ এবং দ্বিতীয় বিভাগ প্রতিযোগিতা, বিশ্ব ক্রিকেট লীগ বিলুপ্ত করা হয়েছে এবং নতুন বাছাইপর্বের পথ তৈরী হবে নিম্ন প্রতিযোগিতাগুলোর মাধ্যমে: বিশ্বকাপ সুপারলীগ (১২টি পূর্ণ সদস্য ও নেদারল্যান্ডস এর সমন্বয়ে), বিশ্বকাপ লীগ ২ (অনুষ্ঠিত হবে স্কটল্যান্ড, নেপাল, সংযুক্ত আরব আমিরাত ও দ্বিতীয় বিভাগ সমাপ্তকারী শীষ চার দলের মধ্যে), বিশ্বকাপ চ্যালেঞ্জ লীগ (বিশ্ব ক্রিকেট লীগের র‍্যাংকিং অনুযায়ী পরবর্তী সেরা ১২টি সেরা দলের মধ্যে), ক্রিকেটলীগ প্লে-অফ, এবং সর্বোপরি ২০২২ ক্রিকেট বিশ্বকাপ বাছাইপর্ব। ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতা, যা ওমানে অনুষ্ঠিত হয়েছিল দেখা যায়, ওমান ও যুক্তরাষ্ট্রকে দ্বিতীয় বিভাগে উত্তরণ করা হয়েছে, সেই সাথে সিঙ্গাপুর, কেনিয়া, ডেনমার্ক এবং উগান্ডাকে বিশ্বকাপ চ্যালেঞ্জ লীগে পাঠানো হয়েছে। দ্বিতীয় বিভাগ প্রতিযোগিতাটি হয় নামিবিয়াতে এপ্রিলে ওমান, নামিবিয়া, যুক্তরাষ্ট্র এবং পাপুয়া নিউ গিনিয়া শীর্ষ চারে থাকায় ওডিআই স্ট্যাটাস অর্জন করে।
র‍্যাংকিং
মৌসুম শুরুর সময় দলগুলোর র‍্যাংকিং ছিল নিম্নরূপ
নিউজিল্যান্ডে বাংলাদেশ
ক্রাইস্টচার্চ মসজিদে সন্ত্রাসী হামলার কারণে তৃতীয় এবং সর্বশেষ টেস্ট খেলাটি বাতিল করা হয়।
আলেকজান্ডার নক্স
আলেকজান্ডার নক্স (Alexander Knox; ১৬ জানুয়ারি ১৯০৭ - ২৬ এপ্রিল ১৯৯৫) হলেন একজন কানাডীয় অভিনেতা ও লেখক। তিনি উইলসন (১৯৪৪) চলচ্চিত্রে উড্রো উইলসন চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
তার উদার মতাদর্শের কারণে তাকে হলিউড ছাড়তে হলেও তিনি দীর্ঘদিন অভিনয়ের সাথে জড়িত ছিলেন। অভিনয়ের পাশাপাশি তিনি একজন লেখক ছিলেন। তিনি রোমাঞ্চকর উপন্যাস, নাটক ও গোয়েন্দা উপন্যাস রচনা করেছেন।
কর্মজীবন
দ্বিতীয় বিশ্বযুদ্ধ ছড়িয়ে পরলে তিনি মার্কিন যুক্তরাষ্ট্র চলে যান এবং সেখানে তিনি ব্রডওয়ে মঞ্চে কাজ শুরু করেন। এসময়ে তিনি লরন্স অলিভিয়ের রোমিও অ্যান্ড জুলিয়েট (১৯৪০) নাটকে ফ্রিয়ার লরেন্স এবং ক্যাথরিন কর্নেলের দ্য থ্রি সিস্টারস (১৯৪২)-এ ব্যারন টুজেনবাখ চরিত্রে অভিনয় করেন। এছাড়া তিনি ব্রডওয়ে মঞ্চে জুপিটার লাফস (১৯৪০)-এ জেসিকা ট্যান্ডির বিপরীতে, জেসন (১৯৪২) এবং তার নিজের লেখা ক্লোজিং ডোর (১৯৪৯) নাটকে অভিনয় করেন।
থাম্ব|200px|বাম|সিস্টার কেনি (১৯৪৬) ছবিতে নক্স। ১৯৪০-এর দশকে তিনি কেন্দ্রীয় ও চরিত্রাভিনেতা হিসেবে প্রথমে হলিউড ও পরে ইংল্যান্ডের চলচ্চিত্রে কাজ করেন। এসময়ে তিনি দ্য সি উল্‌ফ (১৯৪১) ও নান শ্যাল এসকেপ (১৯৪৪) চলচ্চিত্রে অভিনয় করেন। ১৯৪৪ সালে ডেরিল এফ. জানুক তাকে মার্কিন রাষ্ট্রপতি উড্রো উইলসনের জীবনীমূলক উইলসন চলচ্চিত্রে নাম ভূমিকায় কাজের জন্য নির্বাচন করেন। এই কাজের জন্য তিনি শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতা বিভাগে অস্কারের মনোনয়ন লাভ করেন।
পরবর্তী কালে তিনি অভার টুয়েন্টি ওয়ান (১৯৪৫), সিস্টার কেনি (১৯৪৬), ইউরোপা 'ফিফটি ওয়ান (১৯৫২), ও দ্য ভাইকিংস (১৯৫৮) চলচ্চিত্রে প্রধান চরিত্রে এবং দ্য ডিভাইডেড হার্ট (১৯৫৪), দ্য লঙেস্ট ডে (১৯৬২), দ্য ডেমড (১৯৬৩), খার্তুম (১৯৬৬), নিকোলাস অ্যান্ড আলেকজান্ড্রা (১৯৭১), জশুয়া দেন অ্যান্ড নাউ (১৯৮৫) চলচ্চিত্রে পার্শ্ব চরিত্রে অভিনয় করেন। এছাড়া তিনি টিঙ্কার টেইলর সোলজার স্পাই মিনি ধারাবাহিকে অভিনয় করেন।
ব্যক্তিগত জীবন ও মৃত্যু
নক্স ১৯৪৪ সালে মার্কিন অভিনেত্রী ডোরিস নোলান (১৯১৬-১৯৯৮)-এর সাথে বিবাহ বন্ধনে আবদ্ধ হন। তাদের বিবাহ ১৯৯৫ সালে তার মৃত্যু পর্যন্ত ঠিকে ছিল। তারা দুজনে ১৯৪৯ সালে ব্রডওয়ে মঞ্চে দ্য ক্লোজিং ডোর নাটকে অভিনয় করেছিলেন। তাদের একমাত্র পুত্র অ্যান্ড্রু জোসেফ নক্স (জ. ১৯৪৭) ছিলেন একজন অভিনেতা। অ্যান্ড্রু ১৯৮৭ সালে আত্মহত্যা করেন।
নক্স অস্থির ক্যান্সারে আক্রান্ত হয়ে ১৯৯৫ সালের ২৬শে এপ্রিল ইংল্যান্ডের নর্থামবারল্যান্ডের বারউইক-আপন-টুইডে মৃত্যুবরণ করেন।
পিবিএস
পাবলিক ব্রডকাস্টিং সার্ভিস, সংক্ষেপে পিবিএস (Public Broadcasting Service), একটি যুক্তরাষ্ট্রভিত্তিক জনসাধারণের অর্থায়নে পরিচালিত সম্প্রচার সংস্থা এবং অলাভজনক সংগঠন। এটি যুক্তরাষ্ট্রে শিক্ষাবিষয়ক অনুষ্ঠানের সবচেয়ে বড়ো প্রতিষ্ঠান। পিবিএসের ৩৫০-এর বেশি সদস্য টেলিভিশন কেন্দ্র রয়েছে, যেগুলোর মধ্যে অনেকগুলোর মালিক শিক্ষা প্রতিষ্ঠানসমূহ, অলাভজনক সংগঠনসমূহ এবং মার্কিন রাষ্ট্র সরকারের যুক্ত সংস্থাসমূহ। এটি ভার্জিনিয়ার আর্লিংটনে স্থাপিত।
পিবিএসের অনুষ্ঠানসমূহে র​য়েছে ওয়াশিংটন ওইক, বার্নি অ্যান্ড ফ্রেন্ডস, সেসামি স্ট্রিট‌ ইত্যাদি।
ইতিহাস
পিবিএসের উদ্বোধন হয় ১৯৬৯ সালের ৩ নভেম্বরে। বন্ধ ন্যাশনাল এডুকেশনাল টেলিভিশনের জায়গা নিয়ে যাত্রা শুরু করে ১৯৭০ সালের ৫ অক্টোবরে, এবং ১৯৭৩ সালে পিবিএস এডুকেশনাল টেলিভিশন স্টেশনসের সাথে যুক্ত হয়।
২০১৯ সালে পিবিএস উনাদের সদর দপ্তর আর্লিংটনের ক্রিস্টাল সিটির এক নুতন ভবনে সরানর পরিকল্পনা করে। ওই ভবনে তাদের লোগো লাগানো হয়, যেটার ৪০ বছর থেকে সীমাবদ্ধতা আছিল।
পুস্টেক
পুস্টেক (Pustec  ; Пустец) পূর্বে লিকেনাস (১৯৭৩-২০১৩) নামে পরিচিত। এটি পূর্ব আলবেনিয়ার কোরসে কাউন্টির পুস্তেক পৌরসভার একটি গ্রাম। প্রেস্পা হ্রদের দক্ষিণ-পশ্চিম তীরে অবস্থিত। এটি আলবেনিয়ার বেশিরভাগ মেসিডোনিয়ান সংখ্যালঘুদের আবাসস্থল।
ইতিহাস
১৬ শতাব্দীর স্লেপচে বিডরোলে পুস্টেক গ্রামটি উল্লেখ করা হয়েছে।
১৯০৫ সাল থেকে দিমিতার মিশেভ (ডি. ব্র্যাঙ্কফ) দ্বারা "লা ম্যাকেডোইন এট সা পপুলেশন ক্রেটিয়েন" জরিপ দেখায় যে পুস্টেক গ্রামের বাসিন্দারা ( Пустец  )    বুলগেরিয়ান এক্সার্চেটের। গ্রামে ৪০০ বুলগেরিয়ান এক্সার্কিস্ট ছিল।
১৯৩৯ সালে, ৭০টি বুলগেরিয়ান বসতির পক্ষে পুস্টিটস টোডর পোস্টালভ স্থানীয় বুলগেরিয়ানদের দ্বারা বুলগেরিয়ান সারিতসা জিওভানাকে আলবেনিয়ার বুলগেরিয়ান জনগণের সুরক্ষার জন্য তার হস্তক্ষেপের অনুরোধ জানিয়ে একটি অনুরোধে স্বাক্ষর করেছিলেন।
১৯৭৩ সালে আলবেনিয়ান সরকার গ্রামের সরকারী নাম পরিবর্তন করে "লিকেনাস" করে। ২০১৩ সালে ম্যাসেডোনিয়ান নাম পুস্টেক করা হয়।
জনসংখ্যা
জনসংখ্যার অধিকাংশই জাতিগত ম্যাসেডোনিয়ান ।
সংস্কৃতি
থাম্ব|220x220পিক্সেল| [[আলবেনীয় ভাষা|আলবেনিয়ান (উপরে) এবং ম্যাসেডোনিয়ান (নীচে) উভয় ভাষায় লেখা পুসটেকে দ্বিভাষিক রাস্তার চিহ্ন]] পুস্টেক গ্রামটিতে দুই শতাব্দীর পুরনো রক গির্জার কাছে অবস্থিত। প্রথম সেন্ট মাইকেল দ্য আর্চেঞ্জেল লেক প্রেসপা তীরে অবস্থিত। এর প্রাচীনতম ফ্রেস্কোগুলি ১২ শতকের। অন্যটি, সেন্ট নিকোলাস, যার ফ্রেস্কোগুলির ভাঙা টুকরো রয়েছে।
নিউক্লীয় বিদ্যুৎ উৎপাদন কেন্দ্র
thumb|একটি পারমাণবিক বিদ্যুৎ উৎপাদন কেন্দ্র নিউক্লীয় বিদ্যুৎ উৎপাদন কেন্দ্র বা পারমাণবিক বিদ্যুৎ উৎপাদন কেন্দ্র একটি তাপবিদ্যুৎ কেন্দ্র যার তাপ উৎস একটি পারমাণবিক চুল্লী। অন্যসব প্রচলিত তাপ বিদ্যুৎ কেন্দ্রের মত এর তাপ দিয়েও বাষ্প উৎপন্ন করা হয় এবং উৎপাদিত বাষ্প একটি বৈদ্যুতিক উৎপাদক বা জেনারেটরে সংযুক্ত স্টীম টারবাইন ঘুরিয়ে বিদ্যুৎ তৈরি করে। ২০১৮ সালে   আইএইএ (IAEA) প্রতিবেদন মতে ৩০ টি দেশে ৪৫০ টি পারমাণবিক বিদ্যুৎ চুল্লির কর্মকাণ্ড পরিচালনা হচ্ছে।   পরমাণু শক্তি কেন্দ্র সাধারণত বেস লোড স্টেশন হিসেবে বিবেচনা করা হয় যেহেতু জ্বালানি মোট উৎপাদন খরচের একটি ছোট অংশ। অপারেশন এবং রক্ষণাবেক্ষণ এবং  জলবিদ্যুৎ স্টেশন সহ জ্বালানী খরচ তুলনামূলক  কম হওয়ায়  বেস লোড ক্ষমতা সরবরাহকারী হিসেবে এরা উপযুক্ত। নিউক্লিয় জ্বালানীর বর্জ্য ব্যাবস্থাপনার খরচ যদিও অনির্ধারিত। পারমাণবিক চুল্লিতে মডারেটর হিসেবে ব্যবহৃত হয় "বোরন বা ক্যাডমিয়াম দণ্ড"
ইতিহাস
১৯৪৮ সালের ৩ সেপ্টেম্বর যুক্তরাষ্ট্রের টেনেসি অঙ্গরাজ্যে ওকে ব্রিজের এক্স-১০ গ্রাফাইট চুল্লী ছিল প্রথম পারমাণবিক শক্তিকেন্দ্র যেখানে প্রথমবারের জন্য পারমাণবিক শক্তি দ্বারা উৎপন্ন বিদ্যুৎ দিয়ে একটি আলোর বাল্ব জ্বালানো হয়। দ্বিতীয়বার ১৯৫১ সালের ২০ ডিসেম্বর যুক্তরাষ্ট্রের আইডাহো অঙ্গরাজ্যের আর্কোর কাছাকাছি ইবিআর-১ পরীক্ষামূলক স্টেশনে বৃহৎ পরিসরে পরীক্ষার ঘটনা ঘটে। ১৯৫৪ সালের ২৭ জুন বিশ্বের প্রথম পারমাণবিক শক্তিকেন্দ্র থেকে শক্তি গ্রিডে বিদ্যুৎ উৎপাদন তৎকালীন সোভিয়েত ইউনিয়নের অবনিনিস্ক শহরে শুরু হয়।
হাউস চার্চ
একটি হাউস চার্চ বা হোম চার্চ হল এমন একটি লেবেল যা খ্রিস্টানদের একটি দলকে বর্ণনা করতে ব্যবহৃত হয় যারা নিয়মিত ব্যক্তিগত বাড়িতে উপাসনার জন্য সমবেত হন। গোষ্ঠীটি একটি বৃহত্তর খ্রিস্টান সংস্থার অংশ হতে পারে, যেমন একটি প্যারিশ, তবে কিছু স্বাধীন গোষ্ঠী ছিল যারা খ্রিস্টান সম্প্রদায়ের প্রাথমিক রূপ হিসাবে ঘরের চার্চকে দেখে।
কখনও কখনও এই গোষ্ঠীগুলি মিলিত হয় কারণ সদস্য সংখ্যা ছোট, এবং একটি বাড়ি হল একত্রিত হওয়ার জন্য সবচেয়ে উপযুক্ত জায়গা যতক্ষণ না গ্রুপের সাথে দেখা করার জন্য একটি নিয়মিত জায়গা ভাড়া করার জন্য পর্যাপ্ত তহবিল থাকে (যেমন ব্রিটিশ নব্য চার্চ আন্দোলনের শুরুতে)। কখনও কখনও এই সমবেত স্টাইলটি সুবিধাজনক কারণ গ্রুপটি একটি খ্রিস্টান মণ্ডলীর সদস্য যা অন্যথায় চীন এবং ইরানের ক্ষেত্রে মিলিত হওয়া নিষিদ্ধ।
সাম্প্রতিক কিছু খ্রিস্টান লেখক খ্রিস্টান চার্চের বাড়িতে মিলিত হওয়া উচিত এই দৃষ্টিভঙ্গিকে সমর্থন করেছে, এবং একাধিক ছোট বাড়ির সমাবেশকে ঘিরে তাদের সম্প্রদায়ের অপারেশনকে ভিত্তি করে করেছে। অন্যান্য খ্রিস্টান গোষ্ঠীগুলি যখন গির্জার বৃদ্ধির প্রাথমিক পর্যায়ে থাকে তখন বাড়িতে দেখা করা বেছে নেয় কারণ একটি ঘর হল ছোট গোষ্ঠীর সাথে দেখা করার জন্য সবচেয়ে সাশ্রয়ী মূল্যের বিকল্প যতক্ষণ না গ্রুপে যোগদানকারী লোকের সংখ্যা একটি বাণিজ্যিক অবস্থানে চলে যাওয়ার পরোয়ানা দেওয়ার জন্য যথেষ্ট। একটি গির্জা ভবন হিসাবে। হাউস চার্চ সংস্থাগুলি দাবি করে যে এই পদ্ধতিটি উৎসর্গীকৃত দালান গুলি  গণসমাবেশ গুলির চেয়ে পছন্দনীয় কারণ এটি সম্প্রদায় এবং ব্যক্তিগত সম্পর্ক গড়ে তোলার আরও কার্যকর উপায় এবং এটি গ্রুপটিকে আরও স্বাভাবিক ভাবে সুসমাচার প্রচারণায় জড়িত হতে সহায়তা করে৷ কেউ কেউ বিশ্বাস করেন যে ছোট গির্জা গুলি প্রথম শতাব্দীতে একটি ইচ্ছাকৃত প্রেরিত প্যাটার্ন ছিল এবং সেগুলি খ্রিস্টের দ্বারা উদ্দেশ্য ছিল।
ফাস্টলেন (২০১৭)
ফাস্টলেন একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র-এর জন্য প্রযোজনা করেছিল। এই অনুষ্ঠানটি ২০১৭ সালের ৫ই মার্চ তারিখে মার্কিন যুক্তরাষ্ট্রের উইসকনসিনের মিলওয়াকির ব্র্যাডলি সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ফাস্টলেন কালানুক্রমিকের অধীনে প্রচারিত তৃতীয় অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে মোট ১০টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে গোল্ডবার্গ ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ম্যাচে কেভিন ওয়েন্সকে হারিয়েছে প্রথমবারের মতো ডাব্লিউডাব্লিউই ইউনিভার্সাল চ্যাম্পিয়ন হন। এই জয়ের ফলে তিনি প্রথম কুস্তিগির হিসেবে ডাব্লিউডাব্লিউই ইউনিভার্সাল চ্যাম্পিয়নশিপ, ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ এবং ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপ জয়লাভ করেছেন। অন্যান্য শীর্ষস্থানীয় ম্যাচে, বেইলি ডাব্লিউডাব্লিউই র নারী চ্যাম্পিয়নশিপ ম্যাচে শার্লট ফ্লেয়ারকে, রোমান রেইন্স ব্রোন স্ট্রোম্যানকে এবং বিগ শো রুসেভকে হারিয়েছে।
মনোজ কুমার পান্ডে
ক্যাপ্টেন মনোজ কুমার পান্ডে, পিভিসি (২৫ জুন ১৯৭৫ - ৩ জুলাই ১৯৯৯), ১১ গোর্খা রাইফেলসের প্রথম ব্যাটালিয়নের একজন ভারতীয় সেনা অফিসার ছিলেন, যিনি মরণোত্তরভাবে ভারতের সর্বোচ্চ সামরিক সম্মান, পরমবীর চক্রকে ১৯৯৯ সালে কার্গিল যুদ্ধে তাঁর সাহসীকতা ও নেতৃত্বের জন্য ভূষিত করেছিলেন। । কার্গিলের বাটালিক সেক্টরের খালুবার পাহাড়ের জুবার টপ-এ আক্রমণ করার সময় তিনি শহীদ হন।
জীবনের প্রথমার্ধ
মনোজ কুমার পান্ডে ১৯৭৫ সালের ২৫ জুন ভারতের উত্তর প্রদেশের সীতাপুর জেলা রুধা গ্রামে জন্মগ্রহণ করেছিলেন। তিনি লখনউতে বসবাসরত ক্ষুদ্র সময়ের ব্যবসায়ী গোপী চাঁদ পান্ড এর ছেলে। তিনি তাঁর পরিবারে বড় ছিলেন। তিনি লখনউয়ের উত্তর প্রদেশ সৈনিক স্কুল এবং রানী লক্ষ্মী বাই মেমোরিয়াল সিনিয়র মাধ্যমিক বিদ্যালয়ে পড়াশোনা করেছিলেন । বিশেষত বক্সিং এবং বডি বিল্ডিংয়ের সাথে তাঁর খেলাধুলার প্রতি গভীর আগ্রহ ছিল। ১৯৯০ সালে তাঁকে উত্তর প্রদেশের অধিদপ্তরের জুনিয়র ডিভিশন এনসিসির সেরা ক্যাডেট হিসাবে মনোনীত করা হয়। তিনি ৯০ তম কোর্সে জাতীয় প্রতিরক্ষা একাডেমি থেকে স্নাতক হন এবং মাইক স্কোয়াড্রন (মাস্ত্যাংস) এর অন্তর্ভুক্ত ছিলেন । তিনি ভারতীয় সেনাবাহিনীর ১১ গোর্খা রাইফেলসের ১ ম ব্যাটালিয়নে, (১/১১ জিআর) কমিলন লাভ করেছিলেন।
তার নির্বাচনের আগে, তার সার্ভিসেস সিলেকশন বোর্ডের (এসএসবি) সাক্ষাৎকারী তাঁকে জিজ্ঞাসা করেছিলেন, "আপনি সেনাবাহিনীতে কেন যোগ দিতে চান?" তিনি তৎক্ষণাৎ জবাব দিলেন, "আমি পরমবীর চক্র জয় করতে চাই।" তাঁর কথাই সত্য হল, লেফটেন্যান্ট মনোজ কুমার পান্ডে মরণোত্তরভাবে দেশের সর্বোচ্চ সাহসী সম্মান পরমবীর চক্র জিতেছিলেন।
কার্গিল
তিনি ১৯৯৯ সালের ১১ জুন কার্গিল যুদ্ধের বাটালিক সেক্টরে অনুপ্রবেশকারীদের ফিরিয়ে দেন। তিনি তার লোকদের জুবার শীর্ষটি ক্যাপচারে নেতৃত্ব দিয়েছিলেন যা কৌশলগত অবস্থানের কারণে গুরুত্বপূর্ণ হিসাবে বিবেচিত হয়েছিল। পরিস্থিতি দ্রুততার সাথে মেনে নিয়ে এই তরুণ অফিসার তার প্লাটুনকে একটি সরু, পথের পাশে নিয়ে গেলেন যা শত্রুর অবস্থানের দিকে নিয়ে যায়। লক্ষ্যটির অভাব থাকা সত্ত্বেও শত্রু কার্যকরভাবে ভারতীয় আক্রমণ থামিয়ে ভারতীয় সেনাদের উপর গুলি চালায়। প্রচন্ড সাহস প্রদর্শন করে, তিনি তাঁর সৈন্যদের সামনে এগিয়ে গেলেন এবং শত্রুদের বিরুদ্ধে গুলিবর্ষণ করে পুরো গলায় যুদ্ধের ডাক দিলেন।
কাঁধে ও পায়ে আহত হওয়ার সত্ত্বেও, তিনি প্রথম এক বাঙ্কারে ধ্বংস না হওয়া পর্যন্ত মারাত্মক সংকল্পের সাথে নেতৃত্ব দিয়েছিলেন। দুই সেনাবাহিনী একটি হিংস্র, হাতাহাতি লড়াইয়ে নিযুক্ত হয়েছিল। সৈন্যরা শত্রুকে আক্রমণ করেছিল এবং তাদের উপরে ঝাঁপিয়ে পড়েছিল।        তিনি তাঁর গুরুতর জখমগুলি স্মরণ না করে, তিনি তাঁর সহযোদ্ধাদের আক্রমণ করার জন্য বাঙ্কার থেকে বাঙ্কারে ছুটে গেলেন। গুরুতরভাবে আহত হয়ে, তিনি চূড়ান্ত বাঙ্কারে ধসে পড়ে এবং শেষ অবধি তার চোটে মারা যান।
অপারেশন বিজয়
ক্যাপ্টেন মনোজ কুমার পান্ডে অপারেশন বিজয়ের সময় বেশ কয়েকটি সাহসী নেতৃত্বাধীন আক্রমণে অংশ নিয়েছিলেন; জুবার শীর্ষের ক্যাপচার সহ বাতালিকের ভারী ক্ষয়ক্ষতি নিয়ে অনুপ্রবেশকারীদের ফিরিয়ে দেওয়া হয়েছিল।
১৯৯৯ সালের ৩ জুলাই রাতে খালুবরের দিকে অগ্রসর হওয়ার সময় যখন তার প্লাটুনটি তার চূড়ান্ত লক্ষ্যটির দিকে এগিয়ে যায়, তখন এটি আশেপাশের উচ্চতা থেকে প্রচণ্ড এবং তীব্র শত্রুদের ফায়ারের কবলে পড়ে। ক্যাপ্টেন পান্ডেকে তার ব্যাটালিয়নকে দিনের আলোর সময় রক্ষা করতে এবং দুর্বল অবস্থানে থাকার কারণে হস্তক্ষেপকারী শত্রু অবস্থান দমন করার দায়িত্ব দেওয়া হয়েছিল। তিনি তীব্র শত্রুদের ফায়ারের নিচে দ্রুত তার প্লাটুনকে একটি সুবিধাজনক অবস্থানে নিয়ে গিয়েছিলেন, শত্রুদের অবস্থান ডান দিক থেকে দমন করার জন্য একটি বিভাগ প্রেরণ করেছিলেন এবং তিনি বাম দিক থেকে শত্রু অবস্থানগুলি দমন করার জন্য এগিয়ে গিয়েছিলেন।
বীরগতি লাভ
নির্ভয়ে প্রথম শত্রু অবস্থান আক্রমণ করে তিনি দু'জন শত্রু কর্মীকে হত্যা করেছিলেন এবং আরও দু'জনকে হত্যা করে দ্বিতীয় অবস্থানটি ধ্বংস করেছিলেন। তৃতীয় অবস্থান ধ্বংস করার সময় তিনি কাঁধ ও পায়ে আহত হয়েছিলেন। তিনি তাঁর গুরুতর আঘাতের যত্ন না নিয়েই তিনি তার সেনাদের প্রতি আহ্বান জানিয়ে চতুর্থ অবস্থানে আক্রমণ চালিয়ে যেতে থাকেন এবং কপালে মারাত্মক চোট পড়ার পরেও তিনি একটি গ্রেনেড দিয়ে ধ্বংস করেছিলেন।
ক্যাপ্টেন পান্ডের এই একক কাজটি সংস্থাগুলির জন্য সমালোচনামূলক ভিত্তি সরবরাহ করেছিল, যা অবশেষে খালুবারকে দখলে নিয়ে যায়। অফিসার অবশ্য তার চোটে মারা যান। ক্যাপ্টেন মনোজ কুমার পান্ডে, এভাবে অদম্য সাহস, অসামান্য নেতৃত্ব এবং কর্তব্যের প্রতি নিষ্ঠা প্রদর্শন করেছিলেন।
পরমবীর চক্র
পরমবীর চক্রের উদ্ধৃতিটি নিম্নরূপ পড়ে:
উত্তরাধিকার
থাম্ব|250x250পিক্সেল| নয়াদিল্লির জাতীয় যুদ্ধের স্মৃতিসৌধ, পরম যোদ্ধা স্থলে পান্ডে এর মূর্তি
জনপ্রিয় সংস্কৃতিতে
জেপি দত্তের ছবি এলওসি কারগিল ছবিতে তাঁকে বলিউড অভিনেতা অজয় দেবগন চিত্রিত করেছিলেন।
তুমি কি দেখেছ কভু জীবনের পরাজয়
'''
"তুমি কি দেখেছ কভু জীবনের পরাজয়" ১৯৬৮ সালে বাংলা ভাষায় রচিত একটি চলচ্চিত্র সংগীত। এটা ১৯৬৮ সালে তৎকালীন পূর্ব পাকিস্তানে নারায়ণ ঘোষ মিতা'র পরিচালনায় মুক্তি প্রাপ্ত বাংলা চলচ্চিত্র এতোটুকু আশা ছায়াছবির জনপ্রিয় গান। এই গানের গীতিকার ড. মোহাম্মদ মনিরুজ্জামান। সত্য সাহা'র সুর ও সঙ্গীত পরিচালনায় বাংলাদেশের প্রখ্যাত সংগীত শিল্পী আব্দুল জব্বার এই গানে কণ্ঠ দেন। চলচ্চিত্রে এই গানের চিত্রায়ণে ঠোঁট মিলান আলতাফ, গানের চিত্রায়নে এ টি এম শামসুজ্জামান ও ছিলেন। তৎকালীন পূর্ব পাকিস্তান চলচ্চিত্র উন্নয়ন কর্পোরেশন-এর রেকর্ডিং স্টুডিওতে এই গানের রেকর্ড করা হয়েছিল।
মুক্তিলাভ
মূল চলচ্চিত্রে গানটি মুক্তি পাওয়ার পঞ্চাশ বছর পর, অনুপম রেকর্ডিং মিডিয়ার ব্যানারে গানটি ভিডিও আদান প্রদান সেবা প্রদানকারী প্ল্যাটফর্ম ইউটিউবে ৯ অক্টোবর, ২০১৮-তে উন্মুক্ত করা হয়।
গ্রহণযোগ্যতা ও অর্জন
চলচ্চিত্রটি মুক্তির পর এই গানটি শ্রোতাদের মাঝে জনপ্রিয়তা অর্জন করে। সম্প্রচার টেলিভিশনের যুগে প্রবেশের পর এই গান, চলচ্চিত্র সংগীত অনুষ্ঠানে প্রচার ও রিয়েলিটি শোতে পরিবেশিত হয়েছে। বিখ্যাত শিল্পী হেমন্ত মুখোপাধ্যায়ের খুব প্রিয় গান ছিল এটি। বিবিসি বাংলা ২০০৬ সালের ১৪ এপ্রিল হতে ৩ মে পর্যন্ত বাংলা গানের শ্রোতাদের নিয়ে এক জরিপ করে। সেই জরিপে এই গানটি  'সর্বকালের সর্বশ্রেষ্ঠ কুড়িটি বাংলা গানের তালিকা'য় স্থান পায়। জনপ্রিয়তার স্বীকৃতি স্বরূপ এই গানের প্রথম কলি বাংলা প্রবন্ধে ব্যবহারের উদাহরণ রয়েছে।
পুনর্ব্যবহার
গানটি ১৯৯৪ সালে মুক্তিপ্রাপ্ত, কাজী হায়াৎ পরিচালিত দেশপ্রেমিক চলচ্চিত্রে হুবহু ব্যবহার করা হয়েছে। এই চলচ্চিত্রে গানের চিত্রায়নে আলমগীর অভিনয় করেছেন।
আরো দেখুন
• #হায়রে মানুষ রঙ্গীন ফানুস
• #অনন্ত প্রেম তুমি দাও আমাকে
• #ওরে নীল দরিয়া আমায় দে রে দে ছাড়িয়া
• #ডাকে পাখি খোল আঁখি দেখ সোনালি আকাশ
• #আছেন আমার মোক্তার আছেন আমার ব্যারিস্টার
• #আমি তোমার (মনের ভেতর) একবার ঘুরে আসতে চাই
কুমিল্লা ভিক্টোরিয়া সরকারি কলেজ
কুমিল্লা ভিক্টোরিয়া সরকারি কলেজ বাংলাদেশের কুমিল্লা জেলায় অবস্থিত একটি সরকারি কলেজ। এটি কুমিল্লার সবচেয়ে পুরাতন এবং বিখ্যাত কলেজ। কুমিল্লা ভিক্টোরিয়া কলেজ ১৮৯৯ সালে প্রতিষ্ঠিত হয়। রায় বাহাদুর আনন্দচন্দ্র রায় রানী ভিক্টোরিয়ার নামে এটি প্রতিষ্ঠা করেন। তিনি ঠিকাদারি পেশার সাথে যুক্ত ছিলেন এবং শিক্ষা-অনুরাগী ছিলেন। কুমিল্লা ভিক্টোরিয়া কলেজ প্রতিষ্ঠা করার জন্য বিপুল পরিমাণ অর্থ ব্যয় করেছেন। এই কলেজ এভাবে পরিপূর্ণ বাস্তবে রূপ নেয়। কলেজটি প্রতিষ্ঠার পর ব্রিটিশ সরকার তাকে রায় বাহাদুর উপাধি প্রদান করে। তার স্মৃতি রক্ষার্থে ভিক্টোরিয়া কলেজের ইন্টারমেডিয়েট শাখায় প্রধান ফটকে একটি সাদা রঙের ভাস্কর্য তৈরি করা হয়েছে। বিজ্ঞানী সত্যেন্দ্রনাথ বসু ছিলেন এই কলেজের প্রথম অধ্যক্ষ যিনি ১৯৪৭ সাল পর্যন্ত কর্মরত ছিলেন। এই কলেজ বাংলাদেশ জাতীয় বিশ্ববিদ্যালয়ের অধিভুক্ত।
ইতিহাস
অবিভক্ত কুমিল্লা জেলা তথা চট্টগ্রাম বিভাগের প্রাচীন শিক্ষাপ্রতিষ্ঠান কুমিল্লা ভিক্টোরিয়া কলেজ।
জমিদার রায় বাহাদুর আনন্দচন্দ্র রায় ১৮৮৬ সালে "রায় এন্ট্রান্স ইস্কুল" নামে একটি স্কুল প্রতিষ্ঠা করেন। ১৮৮৮ সালে মহারাণী ভিক্টোরিয়ার "জুবিলি জয়ন্তী" স্মারক চিহ্ন স্বরূপ এটিকে ভিক্টোরিয়া স্কুলে রূপান্তরিত করা হয়। পরবর্তীকালে ১৮৯৯ সালে তা পূর্ণাঙ্গ কলেজ হিসেবে প্রতিষ্ঠা লাভ করে ও ভিক্টোরিয়া কলেজ নাম ধারণ করে। একই বছর এই কলেজটি কোলকাতা বিশ্ববিদ্যালয়ের অধিভুক্ত কলেজ হিসেবে গণ্য হয়। ১৯০২ সালে এক প্রচন্ড অগ্নিকান্ডের ফলে এই কলেজটি সম্পূর্ণ ভষ্মিভূত হয়। কিছু কাল পরেই প্রতিষ্ঠাতা কর্তৃক এর পুননির্মাণের কাজ সম্পন্ন হয়। ১৮৯৯ সালে ভিক্টোরিয়া কলেজ একটি টালির ঘর দিয়ে শুরু হয়েছিল। পরে অনেকের আর্থানুকূল্যে বর্তমান উচ্চ মাধ্যমিক শাখার অধ্যক্ষের চেম্বার, অফিসকক্ষ, লাইব্রেরী ও অধ্যাপক মিলনায়তনটি নির্মিত হয়। ১৯০৪ সালে একটি ট্রাস্ট ডিডের মাধ্যমে স্কুল ও কলেজটিকে পৃথক করা হয়। এ সময়ে কলেজে একটি পরিচালনা পর্ষদও ছিল। এই পরিচালনা পর্ষদ ত্রিপুরার জেলা ম্যাজিস্ট্রেট, কলেজ অধ্যক্ষ ও প্রতিষ্ঠাতা আনন্দচন্দ্র রায়ের সমন্বয়ে গঠিত হয়েছিল। আনন্দচন্দ্র রায় ছিলেন এই পরিচালনা পর্ষদের প্রথম সম্পাদক। ১৯০৪ সালের টাস্ট ডিডে মূলত শ্রী আনন্দচন্দ্র রায়কে কলেজ গভর্নিং বডির আজীবন সম্পাদক রাখার স্বপক্ষে একটি রায় ঘোষণা করে হয়। ১৮৯৯ সাল থেকেই কোলকাতা বিশ্ববিদ্যালয়ের অধিভুক্ত হয়। এ সময়ে এই কলেজে এফ এ স্ট্যান্ডার্ড চালু হয়। এর কিছুকাল পরেই চালু হয় আইএ স্ট্যান্ডার্ড। ১৯০৪ সালের পূর্বে এই কলেজে অন্য কোন বিভাগ বা স্নাতক শ্রেণী চালু করা সম্ভব ছিল না। ১৯১৮ সালের পূর্ব পর্যন্ত ভিক্টোরিয়া কলেজ কর্তৃপক্ষ কোলকাতা বিশ্ববিদ্যালয়ের অধিভুক্তির শর্ত পূরণে ব্যর্থ হয়েছিলেন। ১৯১৮ সালের দিকেই কেবল কলেজের নতুন ভবনটি নির্মিত হয় এবং ঐ বছরই স্নাতক শ্রেণী খোলার জন্য কোলকাতা বিশ্ববিদ্যালয়ের অনুমতি আসে। বিজ্ঞান বিষয়ক আইএসসি অধিভুক্তি আসে ১৯২৪ সালে। এই কলেজে বিশ দশকের (১৯২৫) মাঝামাঝি সময় থেকে শুরু করে দেশ বিভাগ (১৯৪৭) পর্যন্ত ইংরেজি, গণিত, সংস্কৃত, রাজনীতি বিজ্ঞান, অর্থনীতি ও আরবী বিষয়ে অনার্স কোর্স চালু হয়। তখন অনার্স কোর্স ছিল দুই বছর ব্যাপী। পাস কোর্সও তাই। এমএ কোর্সও দুই বছর পড়ানো হতো। ১৯৪২ সালে এ কলেজে বিএসসি কোর্স চালু হয়। এবং ১৯৫৫-৫৬ সালের দিকে বিকম কোর্স শুরু হয়। এর কিছুকাল আগে থেকেই অর্থাৎ, ১৯৪৭-৪৮ সাল থেকে এখানে আইকম কোর্স চালু ছিল। ১৯৬২-৬৩ সালে ভিক্টোরিয়া কলেজ উচ্চ মাধ্যমিক ও ডিগ্রি শাখায় বিভক্ত হয়।
১৯৬৩-৬৪ সালের দিকে কলেজে প্রথম ঢাকা বিশ্ববিদ্যালয়ের অধীনে বাংলা ও অর্থনীতি বিষয়ে অনার্স কোর্স চালু হয়। পরে ১৯৭১-৭২ সালের দিকে একাউন্টিং, ব্যবস্থাপনা, রাজনীতি বিজ্ঞান, পদার্থবিদ্যা, রসায়ন প্রভৃতি বিষয়ে অনার্স কোর্স চালু হয় চট্টগ্রাম বিশ্ববিদ্যালয়ের অধীনে। ১৯৬৪ সালের ২৩ আগস্ট চট্টগ্রাম বিশ্ববিদ্যালয়ে প্রতিষ্ঠা হওয়ার পর থেকেই চট্টগ্রাম বিভাগের সব কলেজ এর অধীনে চলে যায়। ১৯৭৩-৭৪ সালের দিকে এই কলেজে বাংলা ও অর্থনীতি বিষয়ে এমএ খোলা হয় এবং তা প্রায় এক বছরের মতো চালু ছিল। ১৯৮২ সালে এই কলেজে আইসিএমএ কোর্স চালু হয়। ১৯৫৮-৫৯ সালের দিকে এ কলেজে নাইট শিফট চালু হয়। তা ১৯৬৮ সালে ১লা মে নাগাদ চালু ছিল। ১৯৬৮ সালের পয়লা মে কলেজটি সরকারি হয়। এরপর থেকে কুমিল্লা ভিক্টোরিয়া কলেজের নাম পরিবর্তন হয়ে কুমিল্লা সরকারি ভিক্টোরিয়া কলেজ নামকরণ হয়। ১৯৮৪-৮৫ সাল থেকে কলেজটি বিশ্ববিদ্যালয় কলেজ হিসেবে মর্যাদা পায়। এরপর থেকে ডিগ্রি শাখা চট্টগ্রাম বিশ্ববিদ্যালয় থেকে জাতীয় বিশ্ববিদ্যালয়ের অধীনে চলে যায়। বর্তমানে কলেজে ২২টি বিষয়ে অনার্স কোর্স চালু আছে। এবং এগুলোর প্রায় প্রত্যেকটি বিষয়ে চালু আছে মাস্টার্স কোর্স।
ভাষা আন্দোলন ও মুক্তিযুদ্ধে ভূমিকা
মহান মুক্তিযুদ্ধে ভিক্টোরিয়া কলেজের ৩৩৪ জন ছাত্র অংশ নেন। তাদের মধ্যে ৩৫ জন মুক্তিযুদ্ধে প্রাণ দিয়েছেন।
অনুষদসমূহ
বর্তমানে এখানে ২২ টি বিষয়ে অনার্স ও ১৮ টি বিষয়ে মাস্টার্স চালু আছে। ৪ টি অনুষদে স্নাতক (পাস) কোর্স চালু রয়েছে। কুমিল্লা ভিক্টোরিয়া সরকারি কলেজে বর্তমানে ৪ টি অনুষদের অধীনে নিম্নোক্ত বিভাগ সমূহ রয়েছে।
সাংস্কৃতিক
ভিক্টোরিয়ার কলেজ থিয়েটার (ভিসিটি) ২০০৯ সালের ২১ শে ফেব্রুয়ারি প্রতিষ্ঠিত হয় কলেজের একমাত্র নাট্য সংগঠন ভিক্টোরিয়া কলেজ থিয়েটার। প্রতিষ্ঠাতা সভাপতি আনোয়ার হোসেন আলম এবং সাধারণ সম্পাদক মাহবুব উল আলম মামুন। নিয়মিত নাট্য চর্চার ফলস্বরূপ এই সংগঠনটি বাংলাদেশ গ্রুপ থিয়েটার ফেডারেশন এবং বাংলাদেশ আবৃত্তি সমন্বয় পরিষদের পূর্ণাঙ্গ সদস্য। সংগঠনের বর্তমান শিক্ষক উপদেষ্টা মোঃ মশিউর রহমান ভূঞা, নিলুফার সুলতানা ও মোঃ কবির উদ্দিন আহমেদ। ছাত্র উপদেষ্টা রিপন চৌধুরী ও মোঃ নূর হোসাইন রাজীব। বর্তমান কমিটির সভাপতি সোহাগ শান্তনূর সাধারণ সম্পাদক মোঃ রুবেল হোসেন। সংগঠনটি প্রতিবছর ঢাকা সহ দেশের বিভিন্ন স্থানে নাটক মঞ্চায়ন করে থাকে। কুমিল্লা ভিক্টোরিয়ার সরকারি কলেজের নিজস্ব অর্থায়নে এর কার্যক্রম পরিচালিত হয়। সংগঠনটির অবস্থান কলেজের ডিগ্রি শাখার মোতাহের হোসেন চৌধুরী লাইব্রেরি ভবনের নীচ তলায়, একটি মহড়া কক্ষ এবং একটি অফিস কক্ষ রয়েছে।
২০০১ সালের ১৯ ফেব্রুয়ারী ভিক্টোরিয়া কলেজ বিতর্ক পরিষদ প্রতিষ্ঠিত হয়।
মাষ্টারশেফ বাংলাদেশ
মাষ্টারশেফ বাংলাদেশ অপেশাদার রাঁধুনিদের জন্য একটি আসন্ন রান্নাবিষয়ক প্রতিযোগিতা অনুষ্ঠান। এই অনুষ্ঠানটি শুরু হবে ২০১৫ খ্রীষ্টাব্দে। ডেল্টা বে প্রোডাকশন থেকে নির্মিত এই অনুষ্ঠানটি এশিয়ান টিভি এবং এসএ টিভি দুইটি টেলিভিশন চ্যানেল বলে অনুমান করা হচ্ছে।
বায়ুজীববিদ্যা
থাম্ব|250x250পিক্সেল| কিছু সাধারণ বায়ুবাহিত জীবাণু বায়ুজীববিদ্যা ( গ্রীক ἀήρ, আড় থেকে, " বায়ু "; bi, বায়োস, " লাইফ "; এবং -λογία ,- লজিয়া ) জীববিজ্ঞানের একটি শাখা যা জৈব কণা যেমন ব্যাকটেরিয়া, ছত্রাকের স্পোর, খুব ছোট পোকামাকড়, পরাগরেণু এবং ভাইরাস বিষয়ে আলোচনা করে। এ উয়াপদানগুলো বায়ু দ্বারা পরিবাহিত হয়। বায়ুজীববিদরা স্বভাবগতভাবেই বায়ুতে থাকা পরাগরেণু, ছত্রাকের স্পোর ইত্যাদির পরিমাপ নিয়ে কাজ করে থাকেন যা অ্যালার্জি আক্রান্তদের প্রতি সেবা হিসাবে বর্ণনা করা যায়।
বায়ুবাহিত শৈবালের প্রথম সন্ধান পাওয়া যায় ১৯১০ খ্রিস্টাব্দে, জার্মানিতে।